पाएं अपने शहर की ताज़ा ख़बरें और फ्री ई-पेपरडाउनलोड करें
तिलकामांझी चौक पर मंगलवार दोपहर में हेलमेट चेकिंग के दौरान ट्रैफिक जमादार अरुण सिंह और उनकी टीम ने लोडेड कट्टा के साथ एक युवक को गिरफ्तार किया है। पकड़ाए युवक का नाम मो. रहमत है, जो बरहपुरा के उत्तर टोला का रहने वाला है। पेशे से वह बिजली मिस्त्री है। युवक के खिलाफ तिलकामांझी थाने में आर्म्स एक्ट का केस दर्ज किया गया है।
ट्रैफिक जमादार अरुण सिंह सिपाही ऋषि कुमार और विजय गौतम सिंह के साथ तिलकामांझी चौक पर हेलमेट चेकिंग कर रहे थे। इसी दौरान उक्त युवक बिना हेलमेट के जा रहा था तो पुलिस ने रोका। युवक की गतिविधि संदिग्ध लगने पर पुलिस ने उससे बाइक के कागजात की मांग की।
इसी दौरान युवक के कमर से लोडेड कट्टा खिसक कर पैंट के भीतर अटक गया। पहले तो पुलिस को लगा कि वह शराब की बोतल छिपा रहा है। लेकिन जब तलाशी ली गई तो लोडेड कट्टा मिला। तब उसे पकड़ कर हथियार के साथ तिलकामांझी थाने को सौंप दिया गया। आरोपी युवक ने बताया कि उसने हथियार कहीं पाया था। उसे पुलिस को देने जा रहा था।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn